**РЕПУБЛИКА СРБИЈА**

**ГРАД БЕОГРАД**

**ГРАДСКЕ ОПШТИНА САВСКИ ВЕНАЦ**

**Број: I-03-06-7.7/2022**

**12.01.2022. године**

**Б е о г р а д**

Председник Градске општине Савски венац, на основу члана 37. Статута Градске општине Савски венац („Сл. лист града Београда“ бр. 45/8, 18/10, 35/10, 33/13, 36/13,66/16 и 122/20) и на основу члана 146. Закона о јавним набавкама („Сл. гласник Републике Србије“ бр. 91/2019) и чл. 45. Правилника о јавним набавкама ГО Савски венац (I-03-06-7.44.1/2021 од 5.3.2021.), донео је следећe:

**ОДЛУКА О ДОДЕЛИ УГОВОРА**

**Додељује се** уговор понуђачу: **SONECO д.о.о**. из Београда, ул. Макензијева бр. 24, на основу понуде број 1/2022 од 04.01.2022. године, поднете у поступку јавне набавке услуга : **Одржавање софтвера „Опис“, ЈН 2021/22.** Вредност уговора износи **492.000,00** динара без пдв

**Oбразложење**

Предметна набавка покренута је Одлуком о спровођењу преговарачког поступка без објављивања јавног позива бр. I-03-06-7.420/2021 од 28.12.2021. године, на основу чл. 61. ст. 1 тач. 1) подтачка (3) Закона о јавним набавкама („Сл. гласник РС“, бр. 91/19).

Позив и Конкурсну документацију Наручилац је путем Портала ЈН упутио привредном субјекту SONECO д.о.о. из Београда, ул. Макензијева бр.24, дана 31.12.2021. године. Рок за подношење и отварање понуда био је 10.01.2022. године до 11,00 часова.

**1) Предмет јавне набавке:** набавка услуга – **Одржавање софтвера „Опис“, ЈН 2021/22**

**Процењена вредност јавне набавке:**492.000,00 динара без ПДВ-а

**2) Вредност уговора, оквирног споразума или система динамичне набавке:** 492.000,00 динара без пдв.

**3) Основни подаци о понуђачима односно кандидатима:**

До истека рока за достављање понуда, благовремено је достављена понуда:

|  |  |
| --- | --- |
| Назив и основни подаци о понуђачу | ПИБ и МАТИЧНИ БРОЈ |
| SONECO д.о.о. из Београда, ул. Макензијева бр. 24 | 10452363320181834 |

Понуда је отварена одмах након истека рока за подношење понуда.

Записник о отварању понуда је генерисан на Порталу јавних набавки.

У време отварања понуда у просторијама наручиоца није било присутних представника понуђача , о чему је сачињена Службена белешка.

Након отварања понуда, Комисија за јавну набавку је потписала Изјаву о одсуству сукоба интереса у предметном поступку и извршила преглед и стручну оцену понуде, на основу услова и захтева из документације.

**4) Назив изабраног понуђача односно кандидата:** SONECO д.о.о. из Београда, ул. Макензијева бр. 24

**Разлози због којих је његова понуда изабрана односно пријава прихваћена:**

Понуђач је доказао да испуњава критеријуме за квалитативни избор привредног субјекта из чл. 111. став 1, тачка 1), 2), 3), 4), 5) ЗЈН, те да нема основа за искључење.

Понуђач је доказао да испуњава финансијски и економски капацитет који је Наручилац захтевао у Конкурсној документацији, у складу са чл. 116. став 1. ЗЈН.

Понуђач је доказао да испуњава технички и стручни капацитет који је Наручилац захтевао у Конкурсној документацији, у складу са чл. 117. став 1. ЗЈН.

Комисија је констатовала да су испуњени захтеви у погледу техничких спецификација прописаних Конкурсном документацијом.

Понуда је рачунски исправна и понуђена цена не прелази процењену вредност јавне набавке.

Након спроведених радњи у стручној оцени понуда, Комисија за јавну набавку је у складу са Елементима уговора о којима ће се преговарати и начину преговарања (саставни део Конкурсне документације) понуђача електронским путем (путем електронске поште) позвала да се изјасни и понуди нижу цену од цене дате у Образцу понуде.

Понуђач је путем електронске поште доставио одговор да остаје при цени коју су доставили приликом предаје понуде бр.1/2022 од 04.01.2022. године, чиме је поступак преговарања окончан.

Комисија је констатовала да након завршеног поступка преговарања, понуђена цена износи 492.000,00 динара без ПДВ-а.

**Део уговора или оквирног споразума који ће извршавати подизвођач и називе подизвођача:** /

**5) Резултати оцене понуда и испуњености критеријума за квалитативни избор привредног субјекта** и, ако је примењиво, критеријума или правила за смањење броја кандидата, понуда и решења и то:

**(1) Називи изабраних кандидата или понуђача и разлози за њихов избор**: /

**(2) Називи одбијених/искључених кандидата или понуђача, разлози за одбијање њихових пријава или понуда и понуђена цену тих понуда: /**

**6)Разлози за одбијање понуде за које се установи да су неуобичајено ниске: /**

**7) Начин рангирања понуда –** аутоматско рангирање. У поступку је достављена једна понуда, те није примењен аутоматски начин рангирања.

**8) Околности које оправдавају примену преговарачког поступка без објављивања јавног позива:** Наручилац у раду Писарнице управе користи рачунарски програм: Општински информациони систем ОпИС, који је добијен на основу Споразума о сарадњи између представника програма СЛГРП.

Рачунски центар Универзитета у Београду (РЦУБ) имплементирао је Општини Савски венац основни пакет за општински информациони систем (ОпИС). Имплементација је извршена у оквиру пројекта УСАИД-а који су спроводиле ДАИ И СЛГРП са општинама у Србији. На основу споразума о сарадњи свако проширење основног пакета везано је за испоручиоца што је у овом случају Електротехнички факултет Рачунски центар Универзитета у Београду.

Електротехнички факултет Универзитета у Београду (ЕТФ) дописом бр.2756 од 02.12.2013.године обавештава ГО Савски венац да одржавање софтверског система ОпИС преноси путем уговора на компанију Сонеко д.о.о из Београда, са којом можемо регулисати будуће обавезе на одржавању софтвера ОпИС.

Планом набавки за 2021. годину планирано је спровођење поступка јавне набавке Услуге одржавање софтвера ОпИС за писарницу општине из разлога неопходности за нормално функционисање писарнице и управљања документима.

Увидом у Потврду о уношењу у евиденцију и депоновању ауторских дела и предмета сродних права 990 број 2014/4069-А-2014/0145 од 28.08.2014. године, издата од Завода за интелектуалну својину Републике Србије: утврђује се да је SONECO д.о.о. из Београда ул. Макензијева бр.24/6, носилац ауторског права на рачунарском програму Општински информациони систем ОпИС, који је депоновао и унео у евиденцију депонованих ауторских дела и предмета сродних права у Заводу за интелектуалну својину дана 25.08.2014. године, под редним бројем 5765.

Из наведеног произлази да због заштите ексклузивних права, укључујући права својине, само привредни субјект „SONECO“ д.о.о. из Београда ул.Макензијева бр.24/6, може да пружи услуге одржавање програма софтвера ,,ОПИС“

**9) Околности које оправдавају примену конкурентног поступка са преговарањем и конкурентног дијалога које спроводи јавни наручилац:** /

**10) Разлози због којих је наручилац одлучио да обустави поступак јавне набавке:** /

**11) Разлози из члана 45. ст. 3. и 5. Закона због којих нису коришћена електронска средства за подношење понуда:** /

**12) Сукоб интереса који је утврђен и мере које су поводом тога предузете, када је то примењиво:** /

**13) Образложење разлога због којих предмет јавне набавке није подељен у партије у складу са чланом 36. став 2. овог закона:** /

**Назив изабраног понуђача односно кандидата:**

На основу напред наведеног, у преговарачком поступку без објављивања јавног позива Одржавање софтвера „Опис“, ЈН 2021/22**,** на основу чл.146. став 1. Закона о јавним набавкама, уговор се додељује понуђачу: **SONECO д.о.о**. из Београда, ул. Макензијева бр. 24, на основу понуде број 1/2022 од 04.01.2022. године. Уговорорена вредност износи 492.000,00 динара без ПДВ-а

**ПОУКА О ПРАВНОМ ЛЕКУ**:

Против ове одлуке понуђач може наручиоцу поднети захтев за заштиту права у року од 10 дана од дана објављивања исте на Порталу јавних набавки.

|  |  |  |
| --- | --- | --- |
| ДОСТАВИТИ:-Одељењу за јавне набавке-Одељењу за финансије-архиви |  | **ПРЕДСЕДНИК ОПШТИНЕ****Милош Видовић** |